Legislatívne uznesenie Európskeho parlamentu o návrhu rozhodnutia Rady, ktorým sa ustanovuje osobitný program "Trestná justícia" na obdobie rokov 2007 až 2013 ako súčasť všeobecného programu "Základné práva a spravodlivosť" (KOM(2005)0122 - C6-0237/2005 - 2005/0039(CNS))



Úradný vestník 317 E , 23/12/2006 S. 0847 - 0847



20061223 P6_TC1-COD(2005)0020 Pozícia Európskeho parlamentu prijatá v prvom čítaní 14. decembra 2006 na účely prijatia nariadenia Európskeho parlamentu a Rady (ES) č. …/2007, ktorým sa ustanovuje Európske konanie vo veciach s nízkou hodnotou sporu EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 61 písm. c) a článok 67, so zreteľom na návrh Komisie, so zreteľom na stanovisko Európskeho hospodárskeho a sociálneho výboru [1], konajúc v súlade s postupom ustanoveným v článku 251 zmluvy [2], keďže: (1) Spoločenstvo si stanovilo za cieľ udržiavať a rozvíjať priestor slobody, bezpečnosti a spravodlivosti, v ktorom je zabezpečený voľný pohyb osôb. Pre postupné vytvorenie takéhoto priestoru má Spoločenstvo, okrem iného, prijať opatrenia v oblasti justičnej spolupráce v občianskych veciach s cezhraničnými dôsledkami a potrebné pre dobré fungovanie vnútorného trhu. (2) Podľa článku 65 písm. c) zmluvy tieto opatrenia zahŕňajú opatrenia na odstraňovanie prekážok riadneho fungovania občianskeho súdneho konania, v prípade potreby podporovaním zlučiteľnosti pravidiel občianskeho súdneho konania uplatniteľných v členských štátoch. (3) V tejto súvislosti už Spoločenstvo prijalo okrem iných opatrení nariadenie Rady (ES) č. 1348/2000 z 29. mája 2000 o doručovaní súdnych a mimosúdnych dokumentov v občianskych a obchodných veciach v členských štátoch [3], nariadenie Rady (ES) č. 44/2001 z 22. decembra 2000 o právomoci a uznávaní a výkone rozsudkov v občianskych a obchodných veciach [4], rozhodnutie Rady 2001/470/ES z 28. mája 2001 o vytvorení Európskej súdnej siete pre občianske a obchodné veci [5], nariadenie Európskeho parlamentu a Rady (ES) č. 805/2004 z 21. apríla 2004, ktorým sa vytvára európsky exekučný titul pre nesporné nároky [6] a nariadenie Európskeho parlamentu a Rady (ES) č. 1896/2006 z 12. decembra 2006, ktorým sa zavádza európske konanie o platobnom rozkaze [7]. (4) Európska rada na svojom zasadnutí v Tampere 15. a 16. októbra 1999 vyzvala Radu a Komisiu, aby prijali spoločné procesnoprávne normy pre zjednodušené a zrýchlené cezhraničné konanie v spotrebiteľských a obchodných veciach s nízkou hodnotou sporu. (5) Rada 30. novembra 2000 prijala spoločný program Komisie a Rady o opatreniach na vykonávanie zásady vzájomného uznávania rozhodnutí v občianskych a obchodných veciach [8]. Program odkazuje na zjednodušenie a zrýchlenie cezhraničných konaní vo veciach s nízkou hodnotou sporu. Pokrok v tejto oblasti priniesol Haagsky program [9] prijatý Európskou radou 5. novembra 2004, ktorý vyzval, aby sa vo veciach s nízkou hodnotou sporu podnikli aktívne kroky. (6) Komisia 20. decembra 2002 prijala Zelenú knihu o konaní o európskom platobnom rozkaze a o opatreniach na zjednodušenie a zrýchlenie konaní s nízkou hodnotou sporu. Na základe Zelenej knihy prebehli konzultácie o opatreniach týkajúcich sa zjednodušenia a zrýchlenia konaní s nízkou hodnotou sporu. (7) Veľa členských štátov zaviedlo zjednodušené občianske súdne konanie vo veciach s nízkou hodnotou sporu, pretože výdavky, prieťahy v konaní a ďalšie komplikácie súvisiace s konaním sa neznižujú úmerne s hodnotou pohľadávky. Prekážky pri dosahovaní rýchleho a finančne nenákladného rozsudku sú pri cezhraničných sporoch ešte väčšie. Preto je potrebné ustanoviť európske konanie pre pohľadávky s nízkou hodnotou sporu ("európske konanie vo veciach s nízkou hodnotou sporu"). Cieľom takéhoto konania by malo byť zjednodušenie prístupu k spravodlivosti. Narušenie hospodárskej súťaže na vnútornom trhu kvôli nerovnováham vo fungovaní procesnoprávnych prostriedkov poskytovaných veriteľom v rôznych členských štátoch vedie k potrebe prijatia právnych predpisov Spoločenstva zaručujúcich rovnaké podmienky pre veriteľov a dlžníkov v celej Európskej únii. Pri stanovovaní výdavkov na riešenie sporu v rámci európskeho konania vo veciach s nízkou hodnotou sporu by sa mali zohľadňovať zásady jednoduchosti, rýchlosti a primeranosti. Je vhodné, aby sa údaje o uhrádzaných výdavkoch zverejňovali a postupy stanovovania týchto výdavkov boli transparentné. (8) Európske konanie vo veciach s nízkou hodnotou sporu by malo zjednodušiť a zrýchliť konanie vo veciach s nízkou hodnotou sporu v cezhraničných sporoch a zároveň znížiť výdavky tým, že okrem možností existujúcich na základe práva členských štátov, ktoré zostanú nedotknuté, poskytne alternatívny ďalší nástroj. Toto nariadenie by malo tiež zjednodušiť uznanie a výkon rozsudkov vydaných v európskom konaní vo veciach s nízkou hodnotou sporu v inom členskom štáte. (9) Cieľom tohto nariadenia je podporovať základné práva a zohľadňovať najmä zásady uznané v Charte základných práv Európskej únie. Súd alebo tribunál by mal rešpektovať právo na spravodlivý proces a zásadu kontradiktórneho procesu, najmä pri rozhodovaní o potrebe ústneho pojednávania, o dôkazných prostriedkoch a rozsahu, v akom sa vykonajú dôkazy. (10) Na účely uľahčenia výpočtu hodnoty pohľadávky by sa nemali brať do úvahy žiadne úroky, výdavky a náklady. Toto by nemalo mať vplyv na právomoc súdu alebo tribunálu prisúdiť ich vo svojom rozsudku, ani na vnútroštátne pravidlá výpočtu úrokov. (11) V záujme uľahčenia zavedenia európskeho konania vo veciach s nízkou hodnotou sporu by navrhovateľ mal iniciovať toto konanie podaním návrhu prostredníctvom vyplnenia vzorového tlačiva návrhu na uplatnenie pohľadávky na súde alebo tribunáli. Tlačivo návrhu na uplatnenie pohľadávky by sa malo podať len na príslušný súd alebo tribunál. (12) K tlačivu návrhu na uplatnenie pohľadávky by mali byť prípadne pripojené akékoľvek príslušné podporné dokumenty. Navrhovateľovi by to však nemalo brániť v prípade potreby predkladať ďalšie dôkazy počas konania. Ten istý postup by sa mal vzťahovať na odpoveď odporcu. (13) Pojmy "zjavne neopodstatnené" v kontexte zamietnutia pohľadávky a "neprípustné" v kontexte zamietnutia návrhu by sa mali určiť v súlade s vnútroštátnym právom. (14) Európske konanie vo veciach s nízkou hodnotou sporu by malo byť písomné, pokiaľ súd alebo tribunál nepovažuje za potrebné ústne pojednávanie, alebo ak o to nepožiada niektorá zo strán. Súd alebo tribunál môže takúto žiadosť odmietnuť. Iba proti rozhodnutiu súdu alebo tribunálu o odmietnutí takejto žiadosti nie je možné samostatne podať opravný prostriedok. (15) Strany by nemali byť povinné dať sa zastupovať advokátom alebo inou osobou s právnickým vzdelaním. (16) Pojem "protipohľadávka" by sa mal vykladať v zmysle článku 6 ods. 3 nariadenia (ES) č. 44/2001 ako pohľadávka vyplývajúca z tej istej zmluvy alebo skutočností ako pôvodná pohľadávka na súde alebo tribunáli, ktorý koná o pôvodnej pohľadávke. Články 2 a 4 ako aj článok 5 ods. 3, 4 a 5 by sa mali primerane uplatňovať aj na protipohľadávky. (17) V prípadoch, keď sa odporca dovoláva práva na započítanie počas konania, by sa takáto pohľadávka nemala chápať ako protipohľadávka na účely tohto nariadenia. Preto by odporca pri dovolávaní sa takéhoto práva nemal byť povinný použiť vzorové tlačivo A ako je uvedené v prílohe I. (18) Prijímajúcim členským štátom je na účely uplatňovania článku 6 členský štát, v ktorom sa má uskutočniť doručenie, alebo do ktorého sa má zaslať dokument. V záujme zníženia nákladov a skrátenia prieťahov v konaní, by sa mali dokumenty stranám doručiť predovšetkým poštovou službou a mali by byť doložené potvrdením o prijatí s uvedením dátumu prijatia. (19) Strana môže prijatie dokumentu odmietnuť v čase doručenia alebo zaslaním dokumentu do jedného týždňa späť, ak nie je vyhotovený v úradnom jazyku prijímajúceho členského štátu (alebo, ak existuje niekoľko úradných jazykov v tomto členskom štáte, v úradnom jazyku alebo v jednom z úradných jazykov v mieste, kde sa má doručenie uskutočniť, alebo kam sa má dokument odoslať) alebo v jazyku, ktorému príjemca rozumie, alebo ak k tomuto dokumentu nie je priložený preklad do uvedených jazykov. (20) V kontexte ústneho pojednávania alebo vykonávania dôkazov by členské štáty mali podporovať využívanie moderných komunikačných technológií, ak sa vo vnútroštátnom práve členského štátu, v ktorom zasadá súd alebo tribunál, neustanovuje inak. Súd alebo tribunál by mal využívať najjednoduchšie a najmenej nákladné spôsoby vykonávania dôkazov. (21) Praktická pomoc, ktorá je stranám dostupná pri vyplňovaní tlačív, by mala zahŕňať technické informácie o ich dostupnosti a vypĺňaní. (22) Zamestnanci súdu alebo tribunálu by mali mať možnosť poskytovať informácie o procesnoprávnych otázkach v súlade s vnútroštátnym právom. (23) Keďže cieľom tohto nariadenia je zjednodušiť a zrýchliť konanie vo veciach s nízkou hodnotou sporu, súd alebo tribunál by mal konať čo najskôr i v prípadoch, keď toto nariadenie nestanovuje žiadnu lehotu pre konkrétne štádium konania. (24) Na účely počítania lehôt ustanovených v tomto nariadení by sa malo uplatňovať nariadenie Rady (EHS, Euratom) č. 1182/71 z 3. júna 1971, ktorým sa stanovujú pravidlá pre lehoty, dátumy a termíny [10]. (25) V záujme zrýchlenia vymáhania pohľadávok z nízkou hodnotou by mal byť rozsudok vykonateľný bez ohľadu na akýkoľvek možný opravný prostriedok a bez povinnosti zloženia kaucie, ak toto nariadenie neustanovuje inak. (26) Akýkoľvek odkaz v tomto nariadení na opravný prostriedok by mal zahŕňať všetky možné opravné prostriedky v rámci vnútroštátneho práva. (27) Súd alebo tribunál musí byť obsadený osobou, ktorá je kvalifikovaná vykonávať funkciu sudcu v súlade s vnútroštátnym právom. (28) Kedykoľvek súd alebo tribunál určuje lehotu, dotknutá strana by mala byť informovaná o následkoch zmeškania tejto lehoty. (29) Trovy konania by mala znášať strana, ktorá nemala vo veci úspech. Trovy konania by sa mali určiť v súlade s vnútroštátnym právom. Vzhľadom na ciele jednoduchosti a nákladovej efektívnosti by mal súd alebo tribunál nariadiť, aby bola strana, ktorá nemala vo veci úspech, povinná zaplatiť len trovy konania, vrátane napríklad aj všetkých nákladov vyplývajúcich zo skutočnosti, že sa druhá strana nechala zastupovať advokátom alebo inou osobou s právnickým vzdelaním, alebo všetkých nákladov vyplývajúcich z doručenia alebo prekladu dokumentov, ktoré sú úmerné hodnote pohľadávky, alebo ktoré sú nevyhnutné. (30) V záujme uľahčenia uznávania a vykonávania rozsudku by sa mal rozsudok vydaný v jednom členskom štáte v európskom konaní vo veciach s nízkou hodnotou sporu uznať a byť vykonateľný v inom členskom štáte bez potreby doložky vykonateľnosti a bez akejkoľvek možnosti namietať proti jeho uznaniu. (31) Mali by existovať minimálne požiadavky na preskúmanie rozsudku v prípadoch, keď odporca nebol schopný pohľadávku poprieť. (32) Vzhľadom na ciele jednoduchosti a nákladovej efektívnosti by sa od strany, ktorá požaduje výkon, nemalo žiadať, aby mala v členskom štáte výkonu oprávneného zástupcu alebo inú poštovú adresu, ako je poštová adresa súdnych exekútorov príslušných pre výkon rozsudku vydaného v súlade s vnútroštátnym právom príslušného členského štátu. (33) Kapitola III tohto nariadenia by sa mala vzťahovať aj na stanovenie nákladov a výdavkov zamestnancov súdu alebo tribunálu, ktoré sa vynaložili v súvislosti s rozsudkom vydaným v konaní stanovenom v tomto nariadení. (34) Opatrenia potrebné na vykonávanie tohto nariadenia by sa mali prijať v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu [11]. (35) Komisia by predovšetkým mala byť splnomocnená na prijatie opatrení potrebných na vykonávanie tohto nariadenia týkajúcich sa aktualizácie alebo technických zmien a doplnení tlačív uvedených v prílohách. Keďže tieto opatrenia majú všeobecnú pôsobnosť a ich cieľom je zmeniť a doplniť nepodstatné prvky tohto nariadenia a/alebo doplniť toto nariadenie doplnením nových nepodstatných prvkov, mali by byť prijaté v súlade s regulačným postupom s kontrolou, ustanoveným v článku 5a rozhodnutia 1999/468/ES. (36) Keďže ciele tohto nariadenia, a to ustanovenie konania na zjednodušenie a zrýchlenie konania vo veciach s nízkou hodnotou sporu, ako aj zníženie nákladov, nie je možné uspokojivo dosiahnuť na úrovni samotných členských štátov, ale z dôvodov jeho rozsahu a dôsledkov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku toto nariadenie neprekračuje rámec nevyhnutný na dosiahnutie týchto cieľov. (37) V súlade s článkom 3 Protokolu o postavení Spojeného kráľovstva a Írska, ktorý je prílohou Zmluvy o Európskej únii a Zmluvy o založení Európskeho spoločenstva, Spojené kráľovstvo a Írsko vyjadrili záujem zúčastniť sa na prijatí a uplatňovaní tohto nariadenia. (38) V súlade s článkami 1 a 2 Protokolu o postavení Dánska, ktorý je prílohou Zmluvy o Európskej únii a Zmluvy o založení Európskeho spoločenstva, sa Dánsko na prijatí tohto nariadenia nezúčastňuje, a preto ním nie je viazané, a nepodlieha jeho uplatňovaniu, PRIJALI TOTO NARIADENIE: KAPITOLA I PREDMET ÚPRAVY A ROZSAH PÔSOBNOSTI Článok 1 Predmet úpravy Toto nariadenie ustanovuje európske konanie pre pohľadávky s nízkou hodnotou (ďalej len "európske konanie vo veciach s nízkou hodnotou sporu"), ktorého cieľom je zjednodušenie a zrýchlenie konania vo veciach s nízkou hodnotou sporu v cezhraničných sporoch a zníženie nákladov. Európske konanie vo veciach s nízkou hodnotou sporu predstavuje pre strany alternatívu ku konaniam existujúcim podľa práva členských štátov. Toto nariadenie ďalej odstraňuje sprostredkovacie konania potrebné na uznávanie a výkon rozsudkov, ktoré boli vydané v európskom konaní vo veciach s nízkou hodnotou sporu v jednom členskom štáte, v iných členských štátoch. Článok 2 Rozsah pôsobnosti 1. Toto nariadenie sa uplatňuje v občianskych a obchodných veciach pri cezhraničných sporoch, bez ohľadu na povahu súdu alebo tribunálu, v ktorých hodnota pohľadávky v čase doručenia tlačiva návrhu na uplatnenie pohľadávky príslušnému súdu alebo tribunálu nepresahuje 2000 eur bez akýchkoľvek úrokov, výdavkov a nákladov. Nevzťahuje sa najmä na daňové, colné alebo správne veci alebo na zodpovednosť štátu za konanie alebo nečinnosť pri výkone štátnej moci ("acta jure imperii"). 2. Toto nariadenie sa neuplatňuje na veci, ktoré sa týkajú: a) stavu alebo spôsobilosti fyzických osôb na právne úkony, b) majetkových práv vyplývajúcich z manželského zväzku, dedenia zo závetu a zo zákona a vyživovacej povinnosti, c) konkurzného konania, konania týkajúceho sa likvidácie platobne neschopných spoločností alebo iných právnických osôb, súdnych zmierov, vyrovnávacích a podobných konaní, d) sociálneho zabezpečenia, e) arbitráže, f) pracovného práva, g) nájmu nehnuteľného majetku s výnimkou konaní o peňažných pohľadávkach, h) porušenia práva na súkromie a práva na ochranu osobnosti vrátane poškodenia dobrého mena. 3. V tomto nariadení pojem "členský štát" znamená členské štáty s výnimkou Dánska. Článok 3 Cezhraničné spory 1. Na účely tohto nariadenia je cezhraničným sporom taký spor, v ktorom má aspoň jedna zo strán bydlisko alebo obvyklý pobyt v členskom štáte inom ako v členskom štáte súdu alebo tribunálu konajúceho vo veci. 2. Bydlisko sa určuje v súlade s článkami 59 a 60 nariadenia (ES) č. 44/2001. 3. Relevantným okamihom pre určenie, či ide o cezhraničný spor, je dátum, kedy sa príslušnému súdu alebo tribunálu doručilo tlačivo návrhu na uplatnenie pohľadávky. KAPITOLA II EURÓPSKE KONANIE VO VECIACH S NÍZKOU HODNOTOU SPORU Článok 4 Začatie konania 1. Navrhovateľ začne európske konanie vo veciach s nízkou hodnotou sporu vyplnením vzorového tlačiva A ako je uvedené v prílohe I a jeho podaním na príslušný súd alebo tribunál osobne, poštou, alebo akýmkoľvek iným komunikačným prostriedkom, ako je fax alebo elektronická pošta, ktorý je prijateľný pre členský štát, v ktorom sa konanie začína. Tlačivo návrhu na uplatnenie pohľadávky obsahuje opis dôkazov, ktoré podporujú pohľadávku, a prípadne sa k nemu pripoja akékoľvek príslušné podporné dokumenty. 2. Členské štáty informujú Komisiu o tom, ktoré komunikačné prostriedky sú pre ne prijateľné. Komisia tieto informácie zverejní. 3. Ak pohľadávka nepatrí do rozsahu pôsobnosti tohto nariadenia, súd alebo tribunál o tom informuje navrhovateľa. Ak ju navrhovateľ nestiahne, súd alebo tribunál sa zaoberá pohľadávkou v súlade s príslušným procesným právom uplatniteľným v členskom štáte, v ktorom sa konanie vedie. 4. Ak sa súd alebo tribunál domnieva, že informácie, ktoré poskytol navrhovateľ, nie sú dostatočne jasné alebo primerané, alebo ak tlačivo návrhu na uplatnenie pohľadávky nie je správne vyplnené, a pokiaľ sa pohľadávka nezdá byť zjavne neopodstatnená alebo návrh neprípustný, dá navrhovateľovi možnosť tlačivo návrhu na uplatnenie pohľadávky doplniť alebo opraviť, alebo predložiť týmto orgánom určené doplňujúce informácie alebo dokumenty alebo vziať pohľadávku späť a to v lehote určenej týmto orgánom. Na tento účel súd alebo tribunál použije vzorové tlačivo B ako je uvedené v prílohe II. Ak sa pohľadávka zdá byť zjavne neopodstatnená alebo návrh neprípustný, alebo ak navrhovateľ tlačivo návrhu na uplatnenie pohľadávky nedoplnil alebo neopravil v rámci určenej lehoty, návrh sa zamietne. 5. Členské štáty zabezpečia, aby tlačivo návrhu na uplatnenie pohľadávky bolo k dispozícii na všetkých súdoch a tribunáloch, na ktorých môže začať európske konanie vo veciach s nízkou hodnotou sporu. Článok 5 Vedenie konania 1. Európske konanie vo veciach s nízkou hodnotou sporu je písomné. Súd alebo tribunál nariadi ústne pojednávanie, ak to považuje za potrebné, alebo ak o to požiada niektorá zo strán. Súd alebo tribunál môže takúto žiadosť odmietnuť, ak sa domnieva, že vzhľadom na okolnosti prípadu ústne pojednávanie zjavne nie je potrebné pre spravodlivé vedenie konania. Dôvody odmietnutia sa uvedú písomne. Iba proti rozhodnutiu súdu alebo tribunálu o odmietnutí takejto žiadosti nie je možné samostatne podať opravný prostriedok. 2. Po doručení správne vyplneného tlačiva návrhu na uplatnenie pohľadávky súd alebo tribunál vyplní časť I vzorového tlačiva C na odpoveď ako je uvedené v prílohe III. Kópia tlačiva návrhu na uplatnenie pohľadávky a v prípade potreby podporných dokumentov spolu s vyplneným tlačivom na odpoveď sa doručia odporcovi v súlade s článkom 13. Tieto dokumenty sa odošlú do 14 dní od doručenia správne vyplneného tlačiva na uplatnenie pohľadávky. 3. Odporca odpovie do 30 dní po doručení tlačiva návrhu na uplatnenie pohľadávky a tlačiva na odpoveď tak, že vyplní časť II vzorového tlačiva C pre odpoveď, pričom v prípade potreby poskytne všetky príslušné podporné dokumenty, a zašle ho späť súdu alebo tribunálu, alebo akýmkoľvek iným vhodným spôsobom, pri ktorom nepoužije tlačivo na odpoveď. 4. Do 14 dní od doručenia odpovede odporcu sa navrhovateľovi odošle kópia odpovede spolu s príslušnými podpornými dokumentmi. 5. Ak odporca vo svojej odpovedi tvrdí, že hodnota nepeňažnej pohľadávky presahuje limit stanovený v článku 2 ods. 1, súd alebo tribunál do 30 dní od odoslania odpovede navrhovateľovi rozhodne, či pohľadávka patrí do rozsahu pôsobnosti tohto nariadenia. Toto rozhodnutie nemožno samostatne napadnúť. 6. Akákoľvek protipohľadávka, ktorá sa má podať na vzorovom tlačive A, a akékoľvek príslušné podporné dokumenty sa doručia navrhovateľovi v súlade s článkom 13. Tieto dokumenty sa odošlú do 14 dní od doručenia. Navrhovateľ je povinný odpovedať na akúkoľvek protipohľadávku do 30 dní odo dňa jej doručenia. 7. Ak protipohľadávka presahuje sumu uvedenú v článku 2 ods. 1, s pohľadávkou ani s protipohľadávkou nemožno pokračovať v európskom konaní vo veciach s nízkou hodnotou sporu, ale postupuje sa v súlade s príslušným procesným právom uplatniteľným v členskom štáte, v ktorom sa konanie vedie. Články 2 a 4, ako aj odseky 3, 4 a 5 tohto článku sa použijú primerane aj na protipohľadávky. Článok 6 Jazyky 1. Tlačivo návrhu na uplatnenie pohľadávky, odpoveď, akákoľvek protipohľadávka, akákoľvek odpoveď na protipohľadávku a akýkoľvek opis príslušných podporných dokumentov sa predkladajú v jazyku, alebo v jednom z jazykov, v ktorom sa vedie konanie súdu alebo tribunálu. 2. Ak sa akýkoľvek iný dokument doručí súdu alebo tribunálu v inom jazyku než je jazyk, v ktorom sa vedie konanie, môže súd alebo tribunál požiadať o preklad daného dokumentu iba ak sa preklad zdá potrebný pre vydanie rozsudku. 3. Ak strana odmietla prijať dokument, pretože nie je v jednom z týchto jazykov: a) v úradnom jazyku prijímajúceho členského štátu alebo, ak je v tomto členskom štáte niekoľko úradných jazykov, v úradnom jazyku alebo v jednom z úradných jazykov v mieste, v ktorom sa má uskutočniť doručenie, alebo kam sa má dokument odoslať, alebo b) v jazyku, ktorému príjemca rozumie, súd alebo tribunál informuje druhú stranu o tom, že má predložiť preklad dokumentu. Článok 7 Ukončenie konania 1. Do 30 dní od doručenia odpovede odporcu alebo navrhovateľa v lehotách ustanovených v článku 5 ods. 3 alebo 6, súd alebo tribunál vydá rozsudok, alebo: a) v rámci stanovenej lehoty, ktorá nesmie presiahnuť 30 dní, si vyžiada od strán ďalšie podrobnosti týkajúce sa pohľadávky, b) vykoná dôkazy v súlade s článkom 9, alebo c) predvolá strany na pojednávanie, ktoré sa uskutoční do 30 dní od predvolania. 2. Súd alebo tribunál vydá rozsudok do 30 dní od uskutočnenia ústneho pojednávania alebo od doručenia všetkých potrebných informácií na vydanie rozsudku. Rozsudok sa doručí stranám v súlade s článkom 13. 3. Ak sa súdu alebo tribunálu nedoručí odpoveď dotknutej strany v lehote ustanovenej v článku 5 ods. 3 alebo 6, súd alebo tribunál vydá rozsudok o pohľadávke alebo protipohľadávke. Článok 8 Ústne pojednávanie Súd alebo tribunál môže uskutočniť ústne pojednávanie prostredníctvom videokonferencie alebo inými prostriedkami komunikačnej technológie, ak má k dispozícii potrebné technické vybavenie. Článok 9 Vykonávanie dôkazov 1. Súd alebo tribunál určí spôsob a rozsah vykonávania dôkazov potrebných pre rozhodnutie podľa pravidiel, ktoré sa vzťahujú na prípustnosť dôkazov. Súd alebo tribunál môže pripustiť vykonávanie dôkazov prostredníctvom písomného vyhlásenia svedkov, znalcov alebo strán. Súd alebo tribunál môže taktiež pripustiť vykonávanie dôkazov prostredníctvom videokonferencie alebo inými prostriedkami komunikačnej technológie, ak má k dispozícii potrebné technické vybavenie. 2. Súd alebo tribunál si môže vyžiadať znalecký posudok alebo ústne svedecké výpovede iba ak je to nevyhnutné pre vydanie rozsudku. Pri tomto rozhodnutí súd alebo tribunál berie do úvahy výdavky. 3. Súd alebo tribunál využije najjednoduchšie a najmenej zaťažujúce spôsoby vykonávania dôkazov. Článok 10 Zastupovanie strán Zastúpenie advokátom alebo inou osobou s právnickým vzdelaním nie je povinné. Článok 11 Pomoc stranám Členské štáty zabezpečia, aby strany mali pri vyplňovaní tlačív k dispozícii praktickú pomoc. Článok 12 Právomoc súdu alebo tribunálu 1. Súd alebo tribunál nevyžaduje od strán, aby vykonali akékoľvek právne posúdenie pohľadávky. 2. V prípade potreby súd alebo tribunál informuje strany o procesnoprávnych otázkach. 3. Vždy, keď je to vhodné, sa súd alebo tribunál snaží dosiahnuť zmier medzi stranami. Článok 13 Doručovanie dokumentov 1. Dokumenty sa majú doručiť poštovou službou doložené potvrdením o prijatí s uvedením dátumu prijatia. 2. Ak nie je možné vykonať doručenie v súlade s odsekom 1, doručenie sa môže vykonať akýmkoľvek spôsobom ustanoveným v článku 13 alebo 14 nariadenia (ES) č. 805/2004. Článok 14 Lehoty 1. Ak súd alebo tribunál určuje lehotu, dotknutá strana je informovaná o následkoch zmeškania tejto lehoty. 2. Súd alebo tribunál môže vo výnimočných prípadoch predĺžiť lehoty ustanovené v článku 4 ods. 4, článku 5 od. 3 a 6 a článku 7, ak je to potrebné z dôvodu ochrany práv strán. 3. Ak vo výnimočných prípadoch nie je možné, aby súd alebo tribunál dodržal lehoty ustanovené v článku 5 ods. 2 až 6 a článku 7, prijme čo najskôr opatrenia vyžadované týmito ustanoveniami. Článok 15 Vykonateľnosť rozsudkov 1. Rozsudok je vykonateľný bez ohľadu na akýkoľvek možný opravný prostriedok. Nevyžaduje sa zloženie kaucie. 2. Článok 23 sa použije aj v prípade rozsudku, ktorý sa má vykonať v tom členskom štáte, v ktorom bol rozsudok vydaný. Článok 16 Trovy konania Trovy konania znáša strana, ktorá nemala v konaní úspech. Súd alebo tribunál však neprisúdi úspešnej strane trovy konania, ktoré sú neúčelné, alebo ktoré sú neprimerané voči pohľadávke. Článok 17 Opravný prostriedok 1. Členské štáty informujú Komisiu o tom, či je na základe ich procesného práva prípustné podať opravný prostriedok proti rozsudku vydanému v európskom konaní vo veciach s nízkou hodnotou sporu a v akých lehotách možno takýto opravný prostriedok podať. Komisia tieto informácie zverejní. 2. Článok 16 sa použije na každý opravný prostriedok. Článok 18 Minimálne požiadavky na preskúmanie rozsudku 1. Odporca je oprávnený požiadať o preskúmanie rozsudku vydaného v európskom konaní vo veciach s nízkou hodnotou sporu príslušný súd alebo tribunál členského štátu, v ktorom bol rozsudok vydaný, ak: a) i) tlačivo návrhu na uplatnenie pohľadávky alebo predvolanie na ústne pojednávanie boli doručené spôsobom bez potvrdenia o doručení do vlastných rúk, ako stanovuje článok 14 nariadenia (ES) č. 805/2004, a ii) doručenie sa bez zavinenia na jeho strane neuskutočnilo v dostatočnom predstihu, aby si mohol pripraviť obhajobu, alebo b) odporcovi bolo zabránené namietať proti pohľadávke z dôvodu vyššej moci alebo z dôvodu výnimočných okolností bez jeho vlastného zavinenia za predpokladu, že koná bez zbytočného odkladu. 2. Ak súd alebo tribunál zamietne preskúmanie na základe toho, že sa neuplatňuje žiaden z dôvodov uvedený v odseku 1, rozsudok zostáva v platnosti. Ak súd alebo tribunál rozhodne, že preskúmanie je odôvodnené jedným z dôvodov ustanovených v odseku 1, rozsudok vydaný v európskom konaní vo veciach s nízkou hodnotou sporu je neplatný. Článok 19 Rozhodné procesné právo Pokiaľ toto nariadenie neustanovuje inak, európske konanie vo veciach s nízkou hodnotou sporu sa riadi procesným právom členského štátu, v ktorom sa konanie vedie. KAPITOLA III UZNANIE A VÝKON V INOM ČLENSKOM ŠTÁTE Článok 20 Uznanie a výkon 1. Rozsudok vydaný v členskom štáte v európskom konaní vo veciach s nízkou hodnotou sporu sa uznáva a vykonáva v inom členskom štáte bez potreby doložky vykonateľnosti a bez akejkoľvek možnosti namietať proti jeho uznaniu. 2. Na žiadosť strany vydá súd alebo tribunál, bez dodatočných nákladov, osvedčenie o rozsudku vydanom v európskom konaní vo veciach s nízkou hodnotou sporu, pričom použije vzorové tlačivo D ako je uvedené v prílohe IV. Článok 21 Vykonávacie konanie 1. Bez toho, aby boli dotknuté ustanovenia tejto kapitoly, sa vykonávacie konanie riadi právom členského štátu výkonu. Rozsudok vydaný v európskom konaní vo veciach s nízkou hodnotou sporu sa vykonáva za tých istých podmienok ako rozsudok vydaný v členskom štáte výkonu. 2. Strana, ktorá požaduje výkon, predloží: a) kópiu rozsudku, ktorá spĺňa potrebné podmienky potrebné na preukázanie jeho pravosti; a b) kópiu tlačiva uvedeného v článku 20 ods. 2 a v prípade potreby jeho preklad do úradného jazyka členského štátu výkonu alebo, ak je v tomto členskom štáte niekoľko úradných jazykov, do úradného jazyka alebo jedného z úradných jazykov konania súdu alebo tribunálu v mieste, v ktorom sa o výkon žiada, v súlade s právom tohto členského štátu, alebo do iného jazyka, ktorý členský štát výkonu uviedol ako prijateľný. Každý členský štát môže uviesť iný úradný jazyk alebo úradné jazyky inštitúcií Európskeho spoločenstva ako svoj vlastný, ktorý môže akceptovať v konaní vo veciach s nízkou hodnotou sporu. Obsah tlačiva D prekladá osoba, ktorá je kvalifikovaná na prekladanie v jednom z členských štátov. 3. Od strany, ktorá požaduje výkon rozsudku vydaného v európskom konaní s nízkou hodnotou sporu v inom členskom štáte, sa nevyžaduje aby mala: a) oprávneného zástupcu, alebo b) poštovú adresu, v členskom štáte výkonu, inú ako je adresa súdneho exekútora príslušného pre výkon rozsudku. 4. Od strany, ktorá v jednom členskom štáte žiada o výkon rozsudku vydaného v európskom konaní vo veciach s nízkou hodnotou sporu v inom členskom štáte, sa nevyžaduje žiadna záruka, kaucia ani vklad akéhokoľvek druhu z dôvodu, že je cudzím štátnym príslušníkom alebo že nemá bydlisko alebo pobyt v členskom štáte výkonu. Článok 22 Odmietnutie výkonu 1. Výkon sa na návrh odporcu príslušným súdom alebo tribunálom v členskom štáte výkonu odmietne, ak je rozsudok vydaný v európskom konaní vo veciach s nízkou hodnotou sporu nezlučiteľný so skorším rozsudkom vydaným v ktoromkoľvek členskom štáte alebo v tretej krajine za predpokladu, že: a) skorší rozsudok sa týkal toho istého predmetu sporu medzi tými istými stranami, b) skorší rozsudok bol vydaný v členskom štáte výkonu alebo spĺňa podmienky potrebné pre jeho uznanie v členskom štáte výkonu, a c) nezlučiteľnosť nebola a nemohla sa vzniesť ako námietka v konaní súdu alebo tribunálu v členskom štáte, ktorý vydal rozsudok v európskom konaní s nízkou hodnotou sporu. 2. V členskom štáte výkonu sa za žiadnych okolností nesmie skúmať vecná stránka rozsudku vydaného v európskom konaní s nízkou hodnotou sporu. Článok 23 Prerušenie alebo obmedzenie výkonu Ak jedna strana napadla rozsudok vydaný v európskom konaní vo veciach s nízkou hodnotou sporu alebo ak je takéto napadnutie stále možné, alebo ak strana podala návrh na preskúmanie v zmysle článku 18, príslušný súd alebo tribunál alebo iný orgán v členskom štáte výkonu môže na návrh strany, proti ktorej sa výkon žiada: a) obmedziť vykonávacie konanie na ochranné opatrenia, b) podmieniť výkon poskytnutím takej kaucie, akú stanoví, alebo c) za výnimočných okolností vykonávacie konanie prerušiť. KAPITOLA IV ZÁVEREČNÉ USTANOVENIA Článok 24 Informácie Členské štáty spolupracujú na poskytovaní informácií o európskom konaní vo veciach s nízkou hodnotou sporu vrátane informácií o nákladoch širokej verejnosti a odborným kruhom najmä prostredníctvom európskej súdnej siete v občianskych a obchodných veciach vytvorenej v súlade s rozhodnutím 2001/470/ES. Článok 25 Informácie o právomoci, komunikačných prostriedkoch a odvolaní 1. Do 1. januára 2008 členské štáty oznámia Komisii: a) ktoré súdy alebo tribunály sú príslušné vydať rozsudok v európskom konaní vo veciach s nízkou hodnotou sporu, b) komunikačné prostriedky prijateľné na účely európskeho konania vo veciach s nízkou hodnotou sporu a dostupné súdom alebo tribunálom v súlade s článkom 4 ods. 1, c) či je podľa ich procesného práva v súlade s článkom 17 možné podať opravný prostriedok, a na ktorý súd alebo tribunál ho možno podať, d) jazyky prijateľné podľa článku 21 ods. 2 písm. b), a e) ktoré orgány majú právomoc, pokiaľ ide o výkon, a ktoré orgány majú právomoc na účely uplatňovania článku 23. Členské štáty oznamujú Komisii akékoľvek ďalšie zmeny týchto informácií. 2. Komisia uverejní informácie oznámené v súlade s odsekom 1 v Úradnom vestníku Európskej únie a akýmikoľvek inými vhodnými prostriedkami. Článok 26 Vykonávacie opatrenia Opatrenia na zmenu a doplnenie nepodstatných prvkov tohto nariadenia, týkajúce sa aktualizácie alebo technických zmien a doplnení tlačív v prílohách, sa prijmú v súlade s regulačným postupom s kontrolou uvedeným v článku 27 ods. 2. Článok 27 Výbor 1. Komisii pomáha výbor. 2. Ak sa odkazuje na tento odsek, uplatňuje sa článok 5a ods. 1 až 4 a článok 7 rozhodnutia 1999/468/ES so zreteľom na jeho článok 8. Článok 28 Preskúmanie Do 1. januára 2014 Komisia predloží Európskemu parlamentu, Rade a Európskemu hospodárskemu a sociálnemu výboru podrobnú správu skúmajúcu fungovanie európskeho konania vo veciach s nízkou hodnotou sporu vrátane limitu pre hodnotu pohľadávky uvedeného v článku 2 ods. 1. Táto správa obsahuje hodnotenie fungovania konania a rozšírené posúdenie vplyvov za každý členský štát. Na tento účel a s cieľom zabezpečiť, aby sa najlepšie postupy v Európskej únii riadne zohľadňovali a odrážali zásady lepšej tvorby právnych predpisov, členské štáty poskytnú Komisii informácie o fungovaní európskeho konania vo veciach s nízkou hodnotou sporu. Tieto informácie zahŕňajú poplatky súdu alebo tribunálu, rýchlosť konania, efektívnosť, jednoduchosť využívania a vnútroštátne konania členských štátov vo veciach s nízkou hodnotou sporu. Správa Komisie sa v prípade potreby doplní návrhmi na úpravu. Článok 29 Nadobudnutie účinnosti Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie. Uplatňuje sa od 1. januára 2009 s výnimkou článku 25, ktorý sa uplatňuje od 1. januára 2008. Toto nariadenie je záväzné v celom rozsahu a priamo uplatniteľné vo všetkých členských štátoch v súlade so Zmluvou o založení Európskeho spoločenstva. V …, Za Európsky parlament predseda Za Radu predseda [1] Ú. v. EÚ C 88, 11.4.2006, s. 61. [2] Pozícia Európskeho parlamentu zo 14. decembra 2006. [3] Ú. v. ES L 160, 30.6.2000, s. 37. [4] Ú. v. ES L 12, 16.1.2001, s. 1. Nariadenie zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1). [5] Ú. v. ES L 174, 27.6.2001, s. 25. [6] Ú. v. EÚ L 143, 30.4.2004, s. 15. Nariadenie zmenené a doplnené nariadením Komisie (ES) č. 1869/2005 (Ú. v. EÚ L 300, 17.11.2005, s. 6). [7] Ú. v. EÚ L 399, 30.12.2006, s. 1. [8] Ú. v. ES C 12, 15.1.2001, s. 1. [9] Ú. v. EÚ C 53, 3.3.2005, s. 1. [10] Ú. v. ES L 124, 8.6.1971, s. 1. [11] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11). -------------------------------------------------- 20061223 PRÍLOHA I EURÓPSKE KONANIE VO VECIACH S NÍZKOU HODNOTOU SPORU TLAČIVO A TLAČIVO NÁVRHU NA UPLATNENIE POHĽADÁVKY Číslo spisu (*): Prijaté súdom alebo tribunálom dňa: // (*) (*) Vyplní súd alebo tribunál. (Článok 4 ods. 1 nariadenia Európskeho parlamentu a Rady (ES) č. .../2007, ktorým sa ustanovuje európske konanie vo veciach s nízkou hodnotou sporu) DÔLEŽITÉ INFORMÁCIE PREČÍTAJTE SI USMERNENIA NA ZAČIATKU KAŽDÉHO ODDIELU – POMÔŽU VÁM PRI VYPĹŇANÍ TLAČIVA Jazyk Vyplňte toto tlačivo v jazyku súdu/tribunálu, ktorému zasielate návrh. Tlačivo je k dispozícii vo všetkých úradných jazykoch inštitúcií Európskej únie na adrese http://ec.europa.eu/justice_home/judicialatlascivil/html/index_sk.htm. Môže vám to pomôcť pri jeho vypĺňaní v požadovanom jazyku. Podporné dokumenty Pripomíname, že k tlačivu návrhu na uplatnenie pohľadávky by sa mali v prípade potreby pripojiť príslušné podporné dokumenty. To vám však nebráni predkladať v prípade potreby ďalšie dôkazy počas konania. Kópia tlačiva návrhu na uplatnenie pohľadávky a prípadných podporných dokumentov sa zašle odporcovi. Odporca bude mať príležitosť predložiť svoju odpoveď. 1. Súd/tribunál 1. Na ktorom súde/tribunáli uplatňujete pohľadávku ? 1.1. Názov: 1.2. Ulica a číslo/PO box: 1.3. Mesto a PSČ: 1.4. Štát: V tejto časti by ste mali uviesť súd/tribunál, na ktorom uplatňujete pohľadávku. Pri rozhodovaní o výbere súdu/tribunálu by ste mali zvážiť dôvody právomoci súdu/ tribunálu. Neúplný vzorový zoznam možných dôvodov právomoci je uvedený v oddieli 4. 2. Navrhovateľ V tejto časti musíte uviesť seba ako navrhovateľa a prípadne meno Vášho zástupcu. Nie je povinné byť zastúpený advokátom alebo inou osobou s právnickým vzdelaním. V niektorých členských štátoch nestačí poskytnúť len P.O. Box ako adresu, a preto by ste mali uviesť ulicu, číslo a PSČ. Ak tak neurobíte, môže sa stať, že sa dokument nedoručí. V bode „Ďalšie údaje“ môžete uviesť informácie, ktoré vás pomôžu identifikovať, napríklad Váš dátum narodenia, povolanie, pozícia v obchodnej spoločnosti, rodné číslo a IČO v určitých členských štátoch. Ak je viacero navrhovateľov, použite ďalšie listy. +++++ TIFF +++++ 2. Údaje o navrhovateľovi 2.1. Priezvisko, meno/Názov spoločnosti alebo inej právnickej osoby: 2.2. Ulica a číslo/PO box: 2.3. Mesto a PSČ: 2.4. Štát: 2.5. Telefón (*): 2.6. E-mail (*): 2.7. Prípadný zástupca navrhovateľa a kontaktné údaje (*): 2.8. Ďalšie údaje (*): 3. Odporca V tejto časti by ste mali uviesť odporcu a jeho zástupcu, ak je zástupca známy. Pre odporcu nie je povinné byť zastúpený advokátom alebo inou osobou s právnickým vzdelaním. V niektorých krajinách nestačí poskytnúť len P.O. Box ako adresu, a preto by ste mali uviesť ulicu, číslo a PSČ. Ak tak neurobíte, môže sa stať, že sa dokument nedoručí. V bode „Ďalšie údaje“ môžete uviesť informácie, ktoré osobu pomôžu identifikovať, napríklad dátum narodenia, povolanie, pozícia v obchodnej spoločnosti, rodné číslo a IČO v určitých členských štátoch. Ak je viacero odporcov, použite ďalšie listy. 3. Údaje o odporcovi 3.1. Priezvisko, meno/Názov spoločnosti alebo inej právnickej osoby: 3.2. Ulica a číslo/PO box: 3.3. Mesto a PSČ: 3.4. Štát: 3.5. Telefón (*): 3.6. E-mail (*): 3.7. Prípadný zástupca odporcu a kontaktné údaje (*): 3.8. Ďalšie údaje (*): 4. Právomoc súdu alebo tribunálu Návrh sa musí podať na súd alebo tribunál, ktorý má právomoc sa ním zaoberať. Súd/tribunál musí mať právomoc v súlade s pravidlami nariadenia (ES) č. 44/2001 o právomoci a o uznávaní a výkone rozsudkov v občianskych a obchodných veciach. Tento oddiel obsahuje neúplný vzorový zoznam možných dôvodov právomoci. Informácie o pravidlách právomoci možno nájsť na internetovej stránke Európskeho justičného atlasu na adrese: http://ec.europa.eu/justice_home/judicialatlascivil/html/index_sk.htm Tiež môžete navštíviť stránku http://ec.europa.eu/civiljustice/glossary/glossary_sk.htm, na ktorej sú vysvetlené niektoré použité právne pojmy. (*) Nepovinné. +++++ TIFF +++++ 4. Z akého dôvodu sa domnievate, že súd/tribunál má právomoc? 4.1. Bydlisko odporcu 4.2. Bydlisko spotrebiteľa 4.3. Bydlisko majiteľa poistky, poistenca alebo príjemcu poistného plnenia 4.4. Miesto výkonu predmetného záväzku 4.5. Miesto, kde bola spôsobená škoda 4.6. Miesto, kde sa nachádza nehnuteľný majetok 4.7. Výber súdu/tribunálu dohodnutý stranami 4.8. Iné (uveďte)) 5. Cezhraničný charakter sporu 5. Cezhraničný charakter sporu 5.1. Štát bydliska alebo obvyklého pobytu navrhovateľa: 5.2. Štát bydliska alebo obvyklého pobytu odporcu: 5.3. Členský štát súdu/tribunálu: Aby sa mohlo využiť európske konanie vo veciach s nízkou hodnotou sporu, spor musí mať cezhraničný charakter. Spor má cezhraničný charakter, ak aspoň jedna zo strán má bydlisko alebo obvyklý pobyt v inom členskom štáte ako v členskom štáte súdu/tribunálu. 6. Bankové údaje (nepovinné) V časti 6.1 môžete informovať súd/tribunál o tom, ako zaplatíte poplatok spojený s návrhom. Je potrebné si uvedomiť, že na súde/tribunáli, na ktorý zasielate návrh, nemusia byť k dispozícii všetky spôsoby úhrady. Mali by ste si overiť, aké spôsoby úhrady súd/tribunál akceptuje. Môžete kontaktovať dotknutý súd/tribunál alebo navštíviť internetovú stránku Európskej justičnej siete v občianskych a obchodných veciach na adrese http://ec.europa.eu/civiljustice. Ak sa rozhodnete platiť kreditnou kartou alebo inkasom z vášho bankového účtu v prospech súdu/tribunálu, je potrebné, aby ste v dodatku k tomuto tlačivu uviedli potrebné údaje o kreditnej karte alebo bankovom účte. Dodatok slúži iba na informovanie súdu/tribunálu a nezasiela sa odporcovi. V časti 6.2 máte možnosť uviesť, akou formou si želáte prijať platbu od odporcu, napríklad ak si odporca praje zaplatiť okamžite ešte pred vydaním rozsudku. Ak si želáte byť vyplatený prostredníctvom bankového prevodu, uveďte potrebné bankové údaje. 6. Bankové údaje (*) 6.1. Ako zaplatíte poplatky? 6.1.1. Bankovým prevodom 6.1.2. Kreditnou kartou (vyplňte dodatok) 6.1.3. Inkasom z bankového účtu navrhovateľa (vyplňte dodatok) 6.1.4. Iné (uveďte): 6.2. Na aký účet Vám má odporca zaplatiť požadovanú alebo prisúdenú sumu? 6.2.1. Majiteľ účtu: 6.2.2. Názov banky, BIC alebo iný príslušný kód banky: 6.2.3. Číslo účtu/IBAN: (*) Nepovinné. +++++ TIFF +++++ 7. Pohľadávka Rozsah pôsobnosti: Európske konanie vo veciach s nízkou hodnotou sporu má obmedzený rozsah pôsobnosti. V tomto konaní sa nemožno zaoberať žiadnou pohľadávkou s hodnotou viac ako 2000 EUR, ani pohľadávkou, ktorá je uvedená v článku 2 nariadenia Európskeho parlamentu a Rady (ES) č. .../2007, ktorým sa ustanovuje európske konanie vo veciach s nízkou hodnotou sporu. Ak pohľadávka nesúvisí s činnosťou v rozsahu pôsobnosti tohto nariadenia v súlade s článkom 2 uvedeného nariadenia, konanie bude pokračovať pred príslušnými súdmi/tribunálmi v súlade s pravidlami riadneho občianskeho súdneho konania. Ak si v takomto prípade neprajete pokračovať v konaní, mali by ste svoj návrh vziať späť. Peňažná alebo nepeňažná pohľadávka : Mali by ste uviesť, či je vaša pohľadávka peňažná a/alebo iná (nepeňažná pohľadávka), napríklad dodávka tovaru, a potom podľa toho vyplniť časť 7.1. a/alebo 7.2. V prípade inej pohľadávky ako peňažnej, uveďte odhadovanú hodnotu vašej pohľadávky. V prípade nepeňažnej pohľadávky by ste mali uviesť, či máte sekundárnu pohľadávku na odškodné v prípade, ak nie je možné uspokojiť pôvodnú pohľadávku. Ak si želáte žiadať o uhradenie výdavkov (napr. náklady na preklad, advokátske poplatky, náklady na doručenie dokumentov atď.), mali by ste to uviesť v časti 7.3. Pravidlá týkajúce sa trov, ktoré môžu súdy/tribunály prisúdiť, sa medzi členskými štátmi rôznia. Údaje o kategóriách výdavkov v členských štátoch nájdete na internetovej stránke Európskej justičnej siete v občianskych a obchodných veciach na adrese http://ec.europa.eu/civiljustice. Ak si želáte žiadať o uhradenie zmluvných úrokov, napríklad z pôžičky, uveďte výšku sadzby a dátum, od ktorého úroky plynú. Súd/tribunál vám môže v prípade úspechu prisúdiť zákonné úroky z vašej pohľadávky; uveďte, či si želáte žiadať o ich uhradenie, a ak áno, od akého dátumu majú plynúť. 7. O vašej pohľadávke 7.1. Pohľadávka na peniaze 7.1.1. Výška istiny (bez úrokov a nákladov): 7.1.2. Mena euro (EUR) bulharský lev (BGN) cyperská libra (CYP) česká koruna (CZK) estónska koruna (EEK) libra šterlingov (GBP) maďarský forint (HUF) lotyšský lats (LVL) litovský litas (LTL) maltská líra (MTL) poľský zlotý (PLN) rumunský leu (RON) švédska koruna (SEK) slovenská koruna (SKK) Iné (uveďte): 7.2. Iná pohľadávka: 7.2.1. Uveďte, čo požadujete: 7.2.2. Odhadovaná výška vašej pohľadávky: Mena: euro (EUR) bulharský lev (BGN) cyperská libra (CYP) česká koruna (CZK)) estónska koruna (EEK) libra šterlingov (GBP) maďarský forint (HUF) lotyšský lats (LVL) litovský litas (LTL) maltská líra (MTL) poľský zlotý (PLN) rumunský leu (RON) švédska koruna (SEK) slovenská koruna (SKK) Iné (uveďte): 7.3. Žiadate o uhradenie trov konania? 7.3.1. Áno 7.3.2. Nie 7.3.3. Ak áno, uveďte, o aké trovy ide, a uveďte sumu, ktorú požadujete alebo ktorú ste zatiaľ vynaložili: +++++ TIFF +++++ 7.4. Žiadate o uhradenie úrokov? Áno Nie Ak áno, ide o úroky: Zmluvné? prejdite na časť 7.4.1 Zákonné? prejdite na časť 7.4.2 7.4.1. ak ide o zmluvné úroky, 1) sadzba je: % % nad základnú sadzbu ECB iná: 2) úroky sa majú počítať od: // 7.4.2. ak ide o zákonné úroky, majú sa počítať od: // 8. Údaje o pohľadávke V časti 8.1. stručne opíšte podstatu svojej pohľadávky. V časti 8.2. by ste mali opísať príslušné podporné dôkazy. Mohli by to byť napríklad písomné dôkazy (napr. zmluva, príjmový doklad atď.) alebo ústne alebo písomné výpovede svedkov. Pri každom dôkaze uveďte, ktorú časť vašej pohľadávky má podporovať. Ak nemáte dostatok miesta, môžete doplniť ďalšie listy. 8. Údaje o pohľadávke 8.1. Uveďte dôvody Vašej pohľadávky, napríklad čo sa stalo, kedy a kde. 8.2. Opíšte dôkazy, ktoré si želáte predložiť na podporu svojej pohľadávky, a uveďte, ktoré body pohľadávky podporujú. V prípade potreby by ste mali pripojiť príslušné podporné dokumenty. 8.2.1. Písomné dôkazy Uveďte nižšie 8.2.2. Svedecké výpovede Uveďte nižšie 8.2.3. Iné Uveďte nižšie Pojednávanie : Európske konanie vo veciach s nízkou hodnotou sporu je písomným konaním. Môžete však v tomto tlačive alebo neskôr požiadať o nariadenie ústneho pojednávania. Súd/ tribunál sa môže rozhodnúť, že nariadi ústne pojednávanie, ak to považuje za potrebné z hľadiska spravodlivého vyriešenia sporu, alebo ho môže odmietnuť nariadiť so zreteľom na všetky okolnosti veci. 8.3. Chcete, aby sa nariadilo pojednávanie? Áno Nie Ak áno, uveďte dôvody (*): (*) Nepovinné. +++++ TIFF +++++ 9. Osvedčenie Rozsudok vydaný v členskom štáte v európskom konaní vo veciach s nízkou hodnotou sporu možno uznať a vykonať v inom členskom štáte. Ak máte v úmysle požiadať o uznanie a vykonanie v inom členskom štáte ako členskom štáte súdu/tribunálu, môžete v tomto tlačive požiadať, aby súd/tribunál po vydaní rozhodnutia vo váš prospech vydal osvedčenie o tomto rozsudku. 9. Osvedčenie Žiadam súd/tribunál, aby vydal osvedčenie o rozsudku Áno Nie 10. Dátum a podpis Nezabudnite na poslednú stranu čitateľne napísať svoje meno, návrh podpísať a uviesť dátum. 10. Dátum a podpis Týmto žiadam, aby súd/tribunál na základe mojej pohľadávky vydal rozsudok proti odporcovi. Vyhlasujem, že podľa môjho najlepšieho vedomia sú uvedené informácie pravdivé a poskytnuté v dobrej viere. V: Dátum: // Meno a podpis: +++++ TIFF +++++ -------------------------------------------------- 20061223 PRÍLOHA II EURÓPSKE KONANIE VO VECIACH S NÍZKOU HODNOTOU SPORUTLAČIVO BŽIADOSŤ SÚDU ALEBO TRIBUNÁLU O DOPLNENIE A/ALEBO OPRAVU TLAČIVA NÁVRHU NA UPLATNENIE POHĽADÁVKY(Článok 4 ods. 4 nariadenia Európskeho parlamentu a Rady (ES) č. .../2007, ktorým sa ustanovuje európske konanie vo veciach s nízkou hodnotou sporu)Vyplní súd/tribunálČíslo spisu:Prijaté súdom/tribunálom dňa: //1. Súd/tribunál1.1. Názov:1.2. Ulica a číslo/PO box:1.3. Mesto a PSČ:1.4. Štát:2. Navrhovateľ2.1. Priezvisko, meno/Názov spoločnosti alebo inej právnickej osoby:2.2. Ulica a číslo/PO box:2.3. Mesto a PSČ:2.4. Štát:2.5. Telefón (*):2.6. E-mail (*):2.7. Prípadný zástupca navrhovateľa a kontaktné údaje (*):2.8. Ďalšie údaje (*):3. Odporca3.1. Priezvisko, meno/Názov spoločnosti alebo inej právnickej osoby:3.2. Ulica a číslo/PO box:3.3. Mesto a PSČ:3.4. Štát:3.5. Telefón (*):3.6. E-mail (*):3.7. Prípadný zástupca odporcu a kontaktné údaje (*):3.8. Ďalšie údaje (*):(*) Nepovinné. +++++ TIFF +++++ Súd/tribunál preskúmal vaše tlačivo na uplatnenie pohľadávky a domnieva sa, že je neprimerané alebo nedostatočne jasné alebo nie je správne vyplnené: doplňte a/alebo opravte svoje tlačivo v jazyku súdu/tribunálu uvedenom nižšie čo najskôr, najneskôr však do .Ak návrh nedoplníte a/alebo neopravíte v uvedenej lehote, súd/tribunál ho zamietne v súlade s podmienkami ustanovenými v nariadení (ES) č. …/2007, ak ho nedoplníte a/alebo neopravíte vo vyššie uvedenej lehote.Tlačivo na uplatnenie pohľadávky ste nevyplnili v správnom jazyku. Vyplňte ho v jednom z týchto jazykov.BulharčinaČeštinaNemčinaEstónčinaŠpanielčinaGréčtinaFrancúzštinaÍrštinaTaliančinaLotyštinaLitovčinaMaďarčinaMaltštinaHolandčinaPoľštinaPortugalčinaRumunčinaSlovenčinaSlovinčinaFínčinaŠvédčinaAngličtinaIný: (uveďte)Uvedeným spôsobom je potrebné doplniť a/alebo opraviť tieto oddiely tlačiva na uplatnenie pohľadávky:————V: Dátum: //Podpis a/alebo pečiatka: +++++ TIFF +++++ -------------------------------------------------- 20061223 PRÍLOHA III EURÓPSKE KONANIE VO VECIACH S NÍZKOU HODNOTOU SPORUTLAČIVO CTLAČIVO NA ODPOVEĎ(Článok 5 ods. 2 a 3 nariadenia Európskeho parlamentu a Rady (ES) č. .../2007, ktorým sa ustanovuje európske konanie vo veciach s nízkou hodnotou sporu)DÔLEŽITÉ INFORMÁCIE A USMERNENIA PRE ODPORCUV rámci európskeho konania vo veciach s nízkou hodnotou sporu bola proti vám uplatnená pohľadávka uvedená v priloženom tlačive návrhu na uplatnenie pohľadávky.Môžete odpovedať vyplnením časti II tohto tlačiva a jeho zaslaním súdu/tribunálu alebo akýmkoľvek iným vhodným spôsobom do 30 dní od doručenia tlačiva na uplatnenie pohľadávky spoločne s tlačivom na odpoveď.Pripomíname, že ak neodpoviete do 30 dní, súd/tribunál vydá rozsudok.Nezabudnite na koniec tlačiva na odpoveď čitateľne napísať svoje meno, podpísať sa a uviesť dátum.Prečítajte si tiež usmernenia zahrnuté do tlačiva návrhu, pomôžu vám pripraviť odpoveď.Jazyk: Na pohľadávku odpovedzte v jazyku súdu/tribunálu, ktorý vám zaslal toto tlačivo.Tlačivo je k dispozícii vo všetkých úradných jazykoch inštitúcií Európskej únie na adrese http://ec.europa.eu/justice_home/judicialatlascivil/html/index_sk.htm; môže vám to pomôcť pri jeho vypĺňaní v požadovanom jazyku.Ústne pojednávanie: Konanie vo veciach s nízkou hodnotou sporu je písomným konaním. Môžete však požiadať o nariadenie ústneho pojednávania. So zreteľom na okolnosti veci môže súd/tribunál túto žiadosť zamietnuť.Podporné dokumenty: Môžete uviesť možné dôkazné prostriedky a prípadne priložiť podporné dokumenty.Protipohľadávka: Ak si chcete uplatniť pohľadávku proti navrhovateľovi (protipohľadávka), vyplňte a pripojte samostatné tlačivo A, ktorý nájdete na internete na adresehttp://ec.europa.eu/justice_home/judicialatlascivil/html/fillinginformation_sk.htm alebo získate na súde/ tribunáli, ktorý vám zaslal tento návrh. Pripomíname, že na účely protipohľadávky ste považovaný za navrhovateľa.Oprava vašich údajov: Taktiež môžete opraviť alebo doplniť informácie o sebe (napr. kontaktné údaje, zástupca atď.) v oddiele 6 „Ďalšie informácie“.Miesto navyše: Ak nemáte dostatok miesta, môžete doplniť ďalšie listy.Časť I (vyplní súd/tribunál)Meno navrhovateľa:Meno odporcu:Súd/tribunál:Pohľadávka:Číslo spisu: +++++ TIFF +++++ Časť II (vyplní odporca)1. Akceptujete pohľadávku?ÁnoNieČiastočneAk nie alebo čiastočne, uveďte dôvody:Pohľadávka nepatrí do rozsahu pôsobnosti európskeho konania vo veciach s nízkou hodnotou sporu(Uveďte nižšie)Iné(Uveďte nižšie)2. Opíšte dôkazy, ktorými chcete poprieť pohľadávku. Uveďte, ktoré body vašej odpovede tieto dôkazy podporujú. V prípade potreby by ste mali pripojiť príslušné podporné dokumenty.2.1. Písomné dôkazyUveďte nižšie2.2. Svedecké výpovedeUveďte nižšie2.3. InéUveďte nižšie3. Chcete, aby sa nariadilo ústne pojednávanie?ÁnoNieAk áno, uveďte dôvody (*):4. Žiadate o náhradu trov konania?4.1. Áno4.2. Nie4.3. Ak áno, uveďte, o aké trovy ide, a prípadne uveďte sumu, ktorú požadujete alebo ktorú ste zatiaľ vynaložili:5. Chcete si uplatniť protipohľadávku?5.1. Áno5.2. Nie5.3. Ak áno, vyplňte a pripojte samostatné tlačivo A6. Ďalšie údaje (*)7. Dátum a podpisVyhlasujem, že podľa môjho najlepšieho vedomia sú uvedené informácie pravdivé a poskytnuté v dobrej viere.V: Dátum: //Meno a podpis:(*) Nepovinné. +++++ TIFF +++++ -------------------------------------------------- 20061223 PRÍLOHA IV EURÓPSKE KONANIE VO VECIACH S NÍZKOU HODNOTOU SPORUTLAČIVO DOSVEDČENIE O ROZSUDKU V EURÓPSKOM KONANÍ VO VECIACH S NÍZKOU HODNOTOU SPORU((Článok 20 ods. 2 nariadenia Európskeho parlamentu a Rady (ES) č. .../2007, ktorým sa ustanovuje európske konanie vo veciach s nízkou hodnotou sporu)vyplní súd/tribunál1. Súd/tribunál1.1. Názov:1.2. Ulica a číslo/PO box:1.3. Mesto a PSČ:1.4. Štát:2. Navrhovateľ2.1. Priezvisko, meno/Názov spoločnosti alebo inej právnickej osoby:2.2. Ulica a číslo/PO box:2.3. Mesto a PSČ:2.4. Štát:2.5. Telefón (*):2.6. E-mail (*):2.7. Prípadný zástupca navrhovateľa a kontaktné údaje (*):2.8. Ďalšie údaje (*):3. Odporca3.1. Priezvisko, meno/Názov spoločnosti alebo inej právnickej osoby:3.2. Ulica a číslo/PO box:3.3. Mesto a PSČ:3.4. Štát:3.5. Telefón (*):3.6. E-mail (*):3.7. Prípadný zástupca odporcu a kontaktné údaje (*):3.8. . Ďalšie údaje (*):(*) Nepovinné. +++++ TIFF +++++ 4. Rozsudok4.1. Dátum:4.2. Číslo spisu:4.3. Podstata rozsudku:4.3.1. Súd nariadil zaplatiť v prospech 1) Istina:2) Úroky:3) Trovy:4.3.2. Súd vydal príkaz proti v prospech (Ak rozsudok vydáva odvolací súd alebo v prípade preskúmania rozsudku.)Týmto rozsudkom sa nahradzuje rozsudok vydaný //, číslo spisu a všetky s ním súvisiace osvedčenia.ROZSUDOK SA UZNÁ A VYKONÁ V INOM ČLENSKOM ŠTÁTE BEZ TOHO, ABY BOLO POTREBNÉ VYDAŤ VYHLÁSNIE O VYKONATEĽNOSTI, A BEZ TOHO, ABY BOLO MOŽNÉ NAMIETAŤ PROTI JEHO UZNANIU.V: Dátum: //Podpis a/alebo pečiatka +++++ TIFF +++++ --------------------------------------------------